ddrg/super_eurlex huggingface dataset:
Skupno stališče

z dne 17. marca 1997

Sveta na podlagi člena J.2 Pogodbe o Evropski uniji o omejevalnih ukrepih proti osebam, ki so med incidenti v Mostarju 10. februarja 1997 izvajale nasilna dejanja

(97/193/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti člena J.2 Pogodbe,

ker je Evropska komisija zavezana politiki sprave in sodelovanja med skupnostmi v Mostarju ter krepitvi Federacije;

ker je Svet mnenja, da incidenti, ki so se zgodili v Mostarju 10. februarja 1997, ogrožajo izvajanje omenjene politike;

ker v tem kontekstu Svet ocenjuje za primerno, da se nadaljuje z izvajanjem priporočil Urada Visokega predstavnika v Sarajevu, glede na katera se osebam, ki so bile spoznane za krive za nasilja med omenjenimi incidenti, prepove potovanje v Evropo in v države zunaj nje,

SPREJEL NASLEDNJE SKUPNO STALIŠČE:

1. Osebe, navedene na seznamu v Prilogi so osebe, ki jim ni dovoljen vstop na ozemlja držav članic. Seznam se spremeni glede na rezultate nadaljnjih preiskav in sodnih postopkov.

2. Države članice sprejmejo vse potrebne ukrepe za učinkovito izvajanje določb iz točke 1 od dneva določitve tega skupnega stališča dalje.

3. To skupno stališče se objavi v Uradnem listu Evropskih skupnosti.

V Bruslju, 17. marca 1997

Za Svet

Predsednik

G. Zalm

--------------------------------------------------

PRILOGA

SEZNAM OSEB IZ TOČKE 1

HRKAC Ivan

PLANINIC Zeljko

PERIC Bozo

--------------------------------------------------
Skupno stališče Sveta

z dne 29. junija 2000

o podpori EU mirovnemu procesu OAE med Etiopijo in Eritrejo

(2000/420/SZVP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 15 Pogodbe,

ob upoštevanju naslednjega:

(1) 10. aprila 2000 je Svet na podlagi rednih poročil posebnega predstavnika Predsedstva sprejel sklepe o konfliktu med Etiopijo in Eritrejo.

(2) Svet je sprejel Skupno stališče 97/356/SZVP o preprečevanju in reševanju konfliktov v Afriki [1] ter Skupno stališče 98/350/SZVP o človekovih pravicah, demokratičnih načelih, vladavini prava in dobrem upravljanju v Afriki [2].

(3) Kot je navedeno v izjavah predsedstva v imenu Evropske unije z dne 17. novembra 1998, 15. januarja, 11. februarja, 2. marca, 18. junija in 21. julija 1999, ter 10. maja, 17. maja in 14. junija 2000, ter sklepih Sveta z dne 22. in 23. maja 2000, je Unija podprla izvedbo mirovnega načrta, pripravljenega pod pokroviteljstvom Organizacije afriške enotnosti (OAE), pod pogojem, da stranki spoštujeta v njem določene pogoje in ga izvajata skladno z njimi.

(4) Varnostni svet Združenih narodov je sprejel Resolucije 1177(98), 1226(99), 1227(99), 1297(2000) in 1298(2000).

(5) 18. junija 2000 sta vladi Etiopije in Eritreje podpisali sporazum o prenehanju sovražnosti, ki ga je predlagal OAE, Evropski svet pa pozdravil s svojo Deklaracijo z dne 20. junija 2000 –

SPREJEL NASLEDNJE SKUPNO STALIŠČE:

Člen 1

Cilj tega skupnega stališča je podpreti mirovni proces OAE med Etiopijo in Eritrejo.

Člen 2

Evropska unija na usklajen način podpira dejavnosti Organizacije afriške enotnosti in Združenih narodov za izvedbo mirovne rešitve OAE, vključno s sporazumom o prenehanju sovražnosti, ki sta ga zadevni državi podpisali 18. junija 2000. Evropska unija še zlasti podpira angažiranje mednarodnih opazovalcev, odstranjevanje min ter prizadevanja za pomoč beguncem in razseljenim osebam.

Člen 3

Svet ugotavlja, da lahko Komisija usmeri svojo dejavnost v doseganje ciljev tega skupnega stališča, če je to primerno, z ustreznimi ukrepi Skupnosti.

Člen 4

Evropska unija in njene države članice si pridržujejo pravico do spremembe ali opustitve katere koli dejavnosti v podporo izvedbi paketa miru OAE, če stranki ne ravnata skladno z njegovimi pogoji.

Člen 5

To skupno stališče začne veljati z dnem sprejetja.

Člen 6

To skupno stališče se objavi v Uradnem listu.

V Luxembourgu, 29. junija 2000

Za Svet

Predsednik

M. Arcanjo

[1] UL L 153, 11.6.1997, str. 1.

[2] UL L 158, 2.6.1998, str. 1.

--------------------------------------------------
Skupno stališče Sveta

z dne 10. novembra 2000

o ohranitvi posebnih omejitvenih ukrepov proti g. Miloševiću in z njim povezanim osebam

(2000/696/SZVP)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 15 Pogodbe,

ob upoštevanju naslednjega:

(1) Svet je v Deklaraciji, ki jo je sprejel v Luxembourgu 9. oktobra 2000, navedel, da se je Unija odločila odpraviti vse sankcije proti ZRJ, izrečene od leta 1998, z izjemo določb, usmerjenih proti bivšemu predsedniku ZRJ, g. Slobodanu Miloševiću, in z njim povezanimi osebami, ker še naprej pomenijo grožnjo utrditvi demokracije v ZRJ.

(2) Člen 3 Skupnega stališča 2000/599/SZVP [1] določa, da se bodo Skupna stališča 1998/240/SZVP [2], razen njegovih členov 1 in 2, 1998/326/SZVP [3], 1998/374/SZVP [4] in 1999/318/SZVP [5] revidirala, z namenom, da bi se ohranili samo omejitveni ukrepi proti g. Miloševiću in z njim povezanim fizičnim osebam.

(3) Zaradi preglednosti in enostavnosti bi morale biti določbe, usmerjene proti bivšemu predsedniku ZRJ, g. Slobodanu Miloševiću, in z njim povezanim fizičnim osebam, zajete v enem samem besedilu.

(4) Potrebno je ukrepanje na nivoju Skupnosti za izvajanje spodaj naštetih ukrepov –

SPREJEL NASLEDNJE SKUPNO STALIŠČE:

Člen 1

1. Prepoved izdajanja vizumov iz člena 4 Skupnega stališča 1998/240/SZVP, člena 1 Skupnega stališča 1998/725/SZVP [6] in člena 1 Skupnega stališča 1999/318/SZVP se omeji na bivšega predsednika ZRJ, g. Slobodana Miloševića, in na z njim povezane fizične osebe.

2. Z izvedbenim sklepom Sveta se pripravi in posodobi seznam oseb, opredeljenih kot oseb, ki sodijo v okvir odstavka 1.

Člen 2

Zamrznitev sredstev v tujini iz člena 1 Skupnega stališča 1998/326/SZVP in člena 2 Skupnega stališča 1999/318/SZVP se omeji na g. Miloševića in na z njim povezane fizične osebe.

Člen 3

Skupno stališče 1998/374/SZVP, člen 3 Skupnega stališča 1998/240/SZVP, kot tudi člena 3 in 5 Skupnega stališča 1999/318/SZVP se razveljavijo.

Člen 4

To skupno stališče začne veljati z dnem sprejetja.

Člen 5

To skupno stališče se objavi v Uradnem listu.

V Bruslju, 10. novembra 2000

Za Svet

Predsednik

C. Josselin

[1] UL L 255, 9.10.2000, str. 1.

[2] UL L 95, 27.3.1998, str. 1.

[3] UL L 143, 14.5.1998, str. 1.

[4] UL L 165, 10.6.1998, str. 1.

[5] UL L 123, 13.5.1999, str. 1. Skupno stališče, nazadnje spremenjeno in dopolnjeno s Skupnim stališčem 2000/56/SZVP (UL L 21, 26.1.2000, str. 4).

[6] UL L 345, 19.12.1998, str. 1.

--------------------------------------------------
SKUPNO STALIŠČE SVETA

z dne 16. julija 2001

o prepovedi izdaje vizumov ekstremistom v Nekdanji jugoslovanski republiki Makedoniji

(2001/542/SZVP)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 15 Pogodbe,

ob upoštevanju naslednjega:

(1) Svet je v svojih zaključkih 11. junija 2001 izrazil vse večjo zaskrbljenost nad resnim poslabšanjem varnostne situacije v Nekdanji jugoslovanski republiki Makedoniji in obsodil nenehna teroristična dejanja ekstremistov albanske narodnosti.

(2) Svet je v svojih zaključkih 25. junija 2001 znova obsodil vse oblike terorizma na območju zahodnega Balkana in izrazil svojo odločenost preprečiti, tudi z omejitvenimi ukrepi, kot je prepoved izdaje vizumov ekstremistom, da bi taka dejanja spodkopala demokratične procese.

(3) Ekstremistom, ki ogrožajo mir in stabilnost v Nekdanji jugoslovanski republiki Makedoniji ter ogrožajo njeno suverenost in ozemeljsko celovitost, se ne smejo izdati vizumi.

(4) Evropska unija meni, da je pomembno, da se k EU pridružene države Srednje in Vzhodne Evrope, pridružene države Ciper, Malta in Turčija, ter države EFTA, članice Evropskega gospodarskega prostora, pridružijo temu skupnemu stališču, z namenom doseči čim večji učinek -

SPREJEL NASLEDNJE SKUPNO STALIŠČE:

Člen 1

1. Ekstremistom, ki ogrožajo mir in stabilnost v Nekdanji jugoslovanski republiki Makedoniji ter ogrožajo njeno suverenost in ozemeljsko celovitost, se ne izdajajo vizumi.

2. Seznam oseb, ki sodijo v okvir odstavka 1, se sestavi in posodablja z izvedbenim sklepom Sveta na priporočilo visokega predstavnika.

Člen 2

Predsedstvo bo zaprosilo k EU pridružene države Srednje in Vzhodne Evrope, pridružene države Ciper, Malto in Turčijo, ter države EFTA, članice Evropskega gospodarskega prostora, da se pridružijo temu skupnemu stališču, da bi se dosegel čim večji učinek prepovedi izdaje vizumov.

Člen 3

To skupno stališče se stalno pregleduje.

Člen 4

To skupno stališče začne veljati z dnem sprejetja.

Člen 5

To skupno stališče se objavi v Uradnem listu.

V Bruslju, 16. julija 2001

Za Svet

Predsednik

L. MICHEL
Skupni Ukrep Sveta 2003/188/SZVP

z dne 17. marca 2003

o spremembi Skupnega ukrepa 2002/210/SZVP o Policijski misiji Evropske unije

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 14 te pogodbe,

ob upoštevanju naslednjega:

(1) Svet je 11. marca 2002 sprejel Skupni ukrep 2002/201/SZVP o Policijski misiji Evropske unije [1], ki predvideva pridružitev evropskih članic NATO, ki niso članice EU, drugih držav, ki so kandidatke za pristop k Evropski uniji in tudi drugih držav članic OVSE k misiji.

(2) Iz operativnih razlogov je treba zagotoviti možnost izmenjave zaupnih informacij, v skladu z varnostnimi predpisi Sveta, s tretjimi državami, ki dajejo svoj prispevek k misiji, z NATO/SFOR, glede na potrebe z državo gostiteljico in z Uradom Visokega predstavnika, z Združenimi narodi in OVSE.

(3) Tretje države, pridružene Skupnemu ukrepu 2002/210/SZVP se zavezujejo, da bodo varovale zaupne informacije Evropske unije.

(4) Varnostni odbor je pozitivno tehnično mnenje izdal 4. marca 2003.

(5) Skupni ukrep se zaradi navedenega spremeni –

SPREJEL NASLEDNJI SKUPNI UKREP:

Člen 1

Skupnemu ukrepu 2002/210/SZVP se doda naslednji člen:

"Člen 8a

Posredovanje zaupnih informacij

1. Generalni sekretar/Visoki predstavnik je pooblaščen, da v skladu z varnostnimi predpisi Sveta posreduje NATO/SFOR in tretjim stranem, udeleženim v tem skupnem ukrepu EU, zaupne informacije in dokumente do ravni "CONFIDENTIEL UE", sestavljene za namene operacije.

2. Generalni sekretar/Visoki predstavnik je tudi pooblaščen, da glede na operativne potrebe Misije Uradu Visokega predstavnika, Združenim narodom in OVSE, v skladu z varnostnimi predpisi Sveta, posreduje zaupne informacije in dokumente do ravni "RESTREINT UE", sestavljene za namene operacije. V ta namen se sklenejo dogovori na lokalni ravni.

3. V primeru posebnih in takojšnih operativnih potreb je Generalni sekretar/Visoki predstavnik pooblaščen tudi za to, da državi gostiteljici v skladu z varnostnimi predpisi Sveta sporoči zaupne informacije in dokumente, sestavljene za namene operacije, do ravni "CONFIDENTIEL UE". V vseh drugih primerih se omenjene zaupne informacije in dokumenti državi gostiteljici sporočajo v skladu s postopki, primernimi glede na raven sodelovanja države gostiteljice z Evropsko unijo."

Člen 2

Ta skupni ukrep začne veljati z dnem sprejetja.

Člen 3

Ta skupni ukrep se objavi v Uradnem listu Evropske unije.

V Bruslju, 17. marca 2003

Za Svet

Predsednik

G. Drys

[1] UL L 70, 13.3.2002, str. 1.

--------------------------------------------------
(2)

Varnostni svet Združenih narodov je 8. junija 2004 sprejel RVSZN 1546 (2004), s katero pozdravlja oblikovanje suverene začasne iraške vlade, ki naj bi najkasneje 30. junija 2004 prevzela popolno odgovornost in oblast v Iraku. Okupacija Iraka naj bi se končala 30. junija 2004, začasne koalicijske oblasti naj bi prenehale obstajati in Irak naj bi ponovno vzpostavil svojo popolno suverenost, toda ob poudarjanju, da morajo vse države spoštovati prepovedi prodaje ali dobave orožja in njemu sorodnih materialov Iraku, ki jih določa RVSZN 661 (1990) in naslednjih resolucij, vključno z RVSZN 148 (2003), razen orožja in njemu sorodnega materiala, ki ga potrebuje vlada Iraka ali multinacionalne sile, ustanovljene na podlagi RVSZN 1511 (2003), in opozarja na nadaljnje obveznosti držav članic, da zamrznejo in prenesejo določena sredstva na podlagi RVSZN 1483 (2003), kot tudi na še vedno veljavne prepovedi ali obveznosti držav v zvezi s predmeti iz odstavkov 8 in 12 RVSZN 687 (1991) ali dejavnostmi, opisanimi v odstavku 3(f) RVSZN 707 (1991).
2.

Člen 3(3) se glasi, kakor sledi: „3. Generalni sekretar/visoki predstavnik skrbi za fleksibilno in racionalizirano delovanje EUMM. Zato redno preučuje naloge EUMM in geografsko območje, ki ga slednja pokriva, da bi tako njeno notranjo organizacijsko strukturo še naprej prilagajal prednostnim nalogam Unije na Zahodnem Balkanu. Svetu na začetku leta 2006 poroča, ali so izpolnjeni pogoji za prenehanje dejavnosti nadzora v Albaniji; v začetku leta 2006 preuči prisotnost EUMM v Bosni in Hercegovini in predloži priporočila. Komisija v celoti sodeluje.“;
(2)

S Skupnimi stališči 2003/366/SZVP (2), 2004/493/SZVP (3) in 2004/748/SZVP (4) je Svet sklenil podaljšati veljavnost teh dovoljenj za 12 mesecev in potem še za 6 in 12 mesecev.
1.

Člen 3 se nadomesti z naslednjim: „Člen 3 Da bi dosegal cilje politike, ima PPEU naslednje naloge: (a) vzpostaviti in vzdrževati tesne stike z vsemi stranmi v mirovnem procesu in procesu tranzicije na območju afriških Velikih jezer, z drugimi državami s tega območja, Združenimi državami Amerike, drugimi relevantnimi državami, prav tako z Združenimi narodi (ZN) in drugimi relevantnimi mednarodnimi organizacijami, Afriško unijo (AU) in podregionalnimi organizacijami in njihovimi predstavniki kot tudi z drugimi vidnejšimi voditelji v regiji, da bi skupaj z njimi krepil mirovni proces iz Lusake in Aruše ter mirovna sporazuma, sklenjena v Pretoriji in Luandi; (b) opazovati mirovni proces in proces tranzicije med stranmi ter, če je to primerno, nuditi nasvete Evropske unije oziroma dobre usluge; (c) prispevati, če je zaprošen, k izvedbi mirovnih sporazumov in sporazumov o premirju med vpletenimi stranmi ter v primeru, da te ne ravnajo skladno s pogoji iz teh sporazumov, stopiti v stik z njimi po diplomatski poti; (d) biti v konstruktivnih stikih s podpisnicami sporazumov v okviru mirovnega procesa, da bi tako podprl ravnanje, ki je v skladu z osnovnimi pravili demokracije in dobrega upravljanja, vključno s spoštovanjem človekovih pravic in pravne države; (e) prispevati k izvajanju smernic EU glede otrok in oboroženih spopadov; (f) prispevati k delu posebnega predstavnika generalnega sekretarja ZN za območje Velikih jezer in posebnega odposlanca predsedujočega AU ter sodelovati z njima pri pripravah za konferenco o miru, varnosti, demokraciji in razvoju na območju Velikih jezer; (g) poročati o možnostih za podporo mirovnemu procesu in procesu tranzicije s strani Evropske unije ter o najboljšem načinu za uresničevanje pobud Evropske unije; (h) spremljati ukrepanje sprtih strani, ki bi lahko vplivalo na izid potekajočih mirovnih procesov; (i) prispevati k boljšemu razumevanju vloge Evropske unije med mnenjskimi voditelji na tem območju; (j) po potrebi nuditi svetovanje in pomoč pri reformi varnostnega sektorja v Demokratični republiki Kongo, zlasti podati politične smernice vodjema Policijske misije EU (‚EUPOL Kinshasa‘) in Misije EU za pomoč in svetovanje oblastem v Kongu pri reformi varnostnega sektorja (‚EUSEC RD Congo‘), da bi izpolnjevala svoje dolžnosti na lokalni ravni.“;
(3)

Te finančne omejevalne ukrepe je treba pregledati zaradi hitre izpustitve in rehabilitacije vseh političnih pripornikov, pa tudi na podlagi reform volilnega zakonika – da bi se uskladil z zavezami, sprejetimi v okviru OVSE, in drugimi mednarodnimi standardi za demokratične volitve, ki jih priporoča OVSE/ODIHR, izvedbe prihodnjih volitev in konkretnih ukrepov oblasti za spoštovanje demokratičnih vrednot, pravne države, človekovih pravic in temeljnih svoboščin, vključno s svobodo izražanja, svobodo medijev ter svobodo zbiranja in političnega združevanja.
4.

Člen 5(1) se nadomesti z naslednjim: „1. GS/VP sprejme vse potrebne ukrepe, da zagotovi usklajevanje dejavnosti EU za podporo pri krepitvi misije AMIS II in AMISOM ter usklajevanje med generalnim sekretariatom Sveta (GSS) in celico EU za usklajevanje v Adis Abebi (ACC). GSS zagotovi vodstvo in podporo ACC pri nalogah upravljanja vsakodnevnega usklajevanja za zagotovitev dosledne in pravočasne podpore EU AMIS II s političnimi, vojaškimi, policijskimi ter drugimi podpornimi ukrepi ter vzpostavitvi AMISOM. GSS ustreznim organom Sveta zagotavlja poročila o stanju ter posodobitve in ocene o podpori EU za AMIS II, krepitev AMIS II in AMISOM ter zagotavlja usklajevanje na strateški ravni z drugimi donatorji, zlasti ZN in Natom.“.
3.

Odstavki 2 do 8 člena 6 se nadomestijo z naslednjim: „2. Vodja misije je odgovoren ter izvršuje poveljevanje in nadzor nad misijo na terenu. 3. Vodja misije izvršuje poveljevanje in nadzor nad osebjem, skupinami in enotami iz sodelujočih držav, ki jih dodeli poveljnik civilne operacije, skupaj z upravno in logistično odgovornostjo, vključno za sredstva, vire ter informacije, ki so dani na razpolago misiji. 4. Vodja misije izdaja navodila vsemu osebju misije, kar v tem primeru zajema tudi podporno enoto v Bruslju, za učinkovito izvajanje misije EUPOL AFGHANISTAN na terenu, pri čemer izvaja usklajevanje in vsakodnevno upravljanje misije ter sledi navodilom poveljnika civilne operacije. 5. Vodja misije je odgovoren za izvrševanje proračuna misije. V ta namen podpiše pogodbo s Komisijo. 6. Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ ali organ EU. 7. Vodja misije predstavlja misijo EUPOL AFGHANISTAN na območju operacij in zagotavlja ustrezno prepoznavnost misije. 8. Vodja misije se po potrebi usklajuje z drugimi akterji EU na terenu. Brez poseganja v strukturo poveljevanja PPEU daje vodji misije lokalnopolitične smernice. 9. Vodja misije skrbi, da EUPOL AFGHANISTAN tesno sodeluje in se usklajuje z afganistansko vlado oziroma z ustreznimi mednarodnimi akterji, med drugim z NATO/ISAF, PRT, UNAMA in s tretjimi državami, ki trenutno sodelujejo pri reformi policije v Afganistanu.“
(2)

Svet je 18. junija 2007 odobril Smernice za strukturo poveljevanja in nadzora v civilnih operacijah EU za krizno upravljanje; v teh smernicah je predvideno, da poveljnik civilne operacije izvršuje poveljevanje in nadzor na strateški ravni za načrtovanje in izvajanje vseh civilnih operacij kriznega upravljanja pod političnim nadzorom in strateškim vodenjem Političnega in varnostnega odbora in je v celoti podrejen generalnemu sekretarju/visokemu predstavniku za SZVP; smernice poleg tega določajo, da je direktor civilnih zmogljivosti za načrtovanje in izvajanje operacij, vzpostavljenih pri sekretariatu Sveta, za vsako civilno operacijo kriznega upravljanja tudi poveljnik civilne operacije.
(2)

Svet je 20. decembra 2007 sprejel Skupno stališče 2007/871/SZVP o posodobitvi Skupnega stališča 2001/931/SZVP (2) in seznam oseb, skupin in organizacij, za katere se to skupno stališče uporablja.
(2)

VS ZN je 18. decembra 2007 sprejel Resolucijo 1790 (2007), v kateri je med drugim določil, da je treba posebno ureditev za prihodke od izvoza nafte, naftnih derivatov in zemeljskega plina iz Iraka, ter imuniteto določenih iraških sredstev pred sodnimi postopki iz Resolucije 1483 (2003) ter Resolucije RVSZN 1546 (2004) podaljšati do 31. decembra 2008.
(5)

Mandat misije se izvaja v varnostnih razmerah, ki se lahko poslabšajo in ki lahko škodijo ciljem skupne zunanje in varnostne politike, kot so opredeljeni v členu 11 Pogodbe –
(5)

Generalna skupščina Združenih narodov je decembra 2007 sprejela Resolucijo 62/41 o izvajanju Konvencije, pri čemer je pozvala vse države, ki je še niso podpisale, naj k njej nemudoma pristopijo, vse države, ki so konvencijo podpisale, a je še niso ratificirale, pa je pozvala, naj to nemudoma storijo, poleg tega pa je vse države pozvala, naj, če je to v njihovi moči, spodbujajo spoštovanje Konvencije z dvostranskimi, subregionalnimi, regionalnimi in večstranskimi stiki, ozaveščanjem, seminarji in drugimi sredstvi –
(c)

sodelovanje in zagotavljanje podpore AU s podpiranjem institucionalnega razvoja in krepitvijo odnosa med institucijami EU in AU, vključno z razvojno pomočjo, da se spodbuja: — mir in varnost: predvidevanje in preprečevanje konflikta, ravnanje v primeru konflikta, posredovanje in reševanje konflikta, podpora prizadevanjem za spodbujanje miru in stabilnosti, podpora obnovi po konfliktu; — človekove pravice in vodenje: spodbujanje in varovanje človekovih pravic; spodbujanje temeljnih svoboščin in spoštovanje pravne države; podpora s pomočjo političnega dialoga ter finančne in tehnične pomoči afriškim prizadevanjem za spremljanje in izboljšanje vodenja; podpora napredku participativne demokracije in odgovornosti; podpora boju proti korupciji in organiziranemu kriminalu ter nadaljnje spodbujanje prizadevanj za obravnavanje vseh vidikov vprašanja otrok v oboroženih spopadih; — trajnostna rast, regionalna integracija in trgovina: podpora prizadevanjem za medsebojno povezanost in lajšanje dostopa ljudi do vode in komunalnih storitev, energije in informacijske tehnologije; spodbujanje stabilnega, učinkovitega in usklajenega pravno-poslovnega okvira; pomoč pri integraciji Afrike v svetovni trgovinski sistem, pomoč afriškim državam pri spoštovanju predpisov in standardov EU; podpora Afriki pri odpravljanju posledic podnebnih sprememb; — vlaganje v ljudi: podpora prizadevanjem na področju enakosti spolov, zdravja, varnosti preskrbe s hrano in izobraževanja, spodbujanje programov izmenjav, mrež univerz in centrov odličnosti, reševanje osnovnih vzrokov migracij. odpravljanje osnovnih razlogov za migracije.
1.

člen 9(1) se nadomesti z naslednjim: „1. Referenčni finančni znesek za kritje odhodkov, povezanih z misijo v obdobju od 1. julija 2007 do 30. junija 2008, je 5 500 000 EUR. Referenčni finančni znesek za kritje odhodkov, povezanih z misijo v obdobju od 1. julija 2008 do 31. oktobra 2009, je 6 920 000 EUR. Svet določi nov finančni referenčni znesek za kritje odhodkov, povezanih z misijo v obdobju od 1. novembra 2009 do 30. junija 2010.“;
31995F1127(01)
27.11.1995 URADNI LIST EVROPSKIH SKUPNOSTI C 316/1
AKT SVETA
z dne 26. julija 1995
o Konvenciji na podlagi člena K.3 Pogodbe o Evropski uniji o ustanovitvi Ev ropskega policijskega urada
(Konvencija o Europolu)
(95/C 316/01)
SVET EVROPSKE UNIJE
ob upoštevanju Pogodbe o Evropski uniji in zlasti člena K.3(2)(c) ter člen a K.1(9) te pogodbe,
kerdržavečlanicezaradidoseganjaciljevUnijemenijo,dajeustanovite vEvropskegapolicijskegauradavskupnem
interesu;
je sklenil sestaviti Konvencijo, katere besedilo je priloženo in so jo dan es podpisali predstavniki vlad držav članic
Unije;
PRIPOROČA, da jo države članice sprejmejo v skladu s svojimi ustavnimi zah tevami.
V Bruslju, 26. julija 1995
Za Svet
Predsednik
J. A. BELLOCH JULBE19/Zv. 1 SL Uradni list Evropske unije 7
Akt sveta

z dne 27. septembra 1996

o pripravi Protokola h Konvenciji o zaščiti finančnih interesov Evropskih skupnosti

(96/C 313/01)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3(2)(c) Pogodbe,

ker za doseganje ciljev Unije države članice štejejo boj proti kriminalu, ki bi lahko škodoval finančnim interesom Evropskih skupnosti, za zadevo v skupnem interesu v okviru sodelovanja, kot je določeno v naslovu VI Pogodbe o Evropski uniji;

ker je Svet kot prvi sporazum s svojim Aktom z 26. julija 1995 pripravil Konvencijo o zaščiti finančnih interesov Evropskih skupnosti, ki je posebej namenjena boju proti goljufijam, ki škodujejo tem interesom;

ker je v drugi fazi treba to Konvencijo dopolniti s protokolom, namenjenim predvsem boju proti korupciji državnih uradnikov in uradnikov Skupnosti, ki škoduje ali bi lahko škodovala finančnim interesom Evropskih skupnosti,

SKLENIL, da je Protokol, katerega besedilo je v priloženo temu aktu in so ga danes podpisali predstavniki vlad držav članic Unije, pripravljen;

PRIPOROČIL, da ga države članice sprejmejo v skladu s svojimi ustavnimi pravili.

V Bruslju, 27. septembra 1996

Za Svet

Predsednik

M. Lowry

--------------------------------------------------